Nova conferència de la “Butaca Casademont”, iniciativa de la UdG, la Fundació Jaume Casademont i l’Escola Municipal d’Humanitats | Lo Campus diari
Sou aquí: Home » Cultura » Nova conferència de la “Butaca Casademont”, iniciativa de la UdG, la Fundació Jaume Casademont i l’Escola Municipal d’Humanitats
Nova conferència de la “Butaca Casademont”, iniciativa de la UdG, la Fundació Jaume Casademont i l’Escola Municipal d’Humanitats
Publicat: 12:50 pm, 7 octubre 2015 per redacció
El 9 d’octubre hi ha programada una nova sessió de la “Butaca Casademont” que tindrà com a convidat el Dr. Ignacio Morgado, catedràtic al Laboratori de neurociència de la UAB. La conferència versarà sobre “El cervell humà: una fàbrica d’il·lusions pràctiques”. Es farà a les 18’30h a l’Auditori del Centre Cultural La Mercè (Pujada de la Mercè, 12. Girona).
Ignacio Morgado és doctor en psicobiologia i catedràtic al laboratori de neurociència de la UAB. Ha fet recerca i docència al Psychologisches Institut, (Ruhr Universität, Bochum), al California Institute of Technology (Pasadena, California, EEUU) i al Department of Experimental Psychology (University of Oxford, UK). Ha dirigit una vintena llarga de tesis doctorals i és autor, o co-autor, de gairebé un centenar de publicacions científiques. A les seves conferències combina la disciplina i el rigor del científic amb un estil indubtablement pedagògic que captiva profundament l’audiència. Ha escrit nombrosos articles de premsa i llibres de divulgació, entre els quals destaquem la seva darrera publicació, La fàbrica de las ilusiones: conocernos más para ser mejores (Ariel, 2015).
La “Butaca Jaume Casademont” és una iniciativa de la Fundació Jaume Casademont, la Universitat de Girona i l’Ajuntament de Girona, a través de l’Escola Municipal d’Humanitats, amb la col·laboració de la Fundació Agrupació Mútua i Empordàlia.♦
L’assistència és gratuïta però cal inscriure’s … CLICAR AQUÍ
La Diputació de Lleida obre el període d’inscripcions per al 28è Premi turístic internacional ‘Pica …
El misteri de Fermat, l’obra de teatre que apropa les matemàtiques als joves, arriba a l’Almeria Tea…